१९२८ में बैक्टीरियोलॉजिस्ट अलेक्जेंडर फ्लेमिंग इंफ्लुअंजा के वायरस पर कार्य कर रहे थे। इस दौरान एक बार वे अपनी गंदी प्लेट वगैरह को बिना साफ किये ही छुट्टी पर चले गये। लौटे तो देखा कि पेट्री-डिसेस पर फफूंद आ गई है जिसने उनके स्टेफिलोकोक्कस कल्चर को संदूषित कर दिया है। पर, उन्होने देखा कि फफूंद के पास बेक्टीरिया पैदा ही नहीं हो रहा था। फफूंद ने उन्हें मार दिया था। वे चकित रह गये इसे देख कर। फफूंद में पेनीसिलिन था। इस तरह फ्लेमिंग की लापरवाही से पेनीसिलिन की खोज हो गई।